„PRILOGA I

Seznam EU z jurisdikcijami, ki niso pripravljene sodelovati v davčne namene

1. Ameriška Samoa

Ameriška Samoa ne izvaja nikakršne avtomatične izmenjave finančnih informacij, ni podpisala in ratificirala – niti prek jurisdikcije, od katere je odvisna – večstranske konvencije OECD o medsebojni upravni pomoči, kakor je bila spremenjena, se ni zavezala, da bo uporabljala minimalne standarde za preprečevanje erozije davčne osnove in preusmerjanja dobička, in se ni zavezala, da bo ta vprašanja rešila.

2. Angvila

Svetovni forum za transparentnost in izmenjavo informacij za davčne namene Angvili ni dodelil ocene, ki bi bila najmanj na ravni ‚pretežno skladna‘ v zvezi z izmenjavo informacij na zahtevo, in Angvila tega vprašanja še ni rešila.

3. Barbados

Svetovni forum za transparentnost in izmenjavo informacij za davčne namene Barbadosu ni dodelil ocene, ki bi bila najmanj na ravni ‚pretežno skladna‘ v zvezi z izmenjavo informacij na zahtevo, in Barbados tega vprašanja še ni rešil.

4. Fidži

Fidži ni član Svetovnega foruma za transparentnost in izmenjavo podatkov za davčne namene, ni podpisal in ratificiral večstranske konvencije OECD o medsebojni upravni pomoči, kakor je bila spremenjena, ima škodljive preferenčne davčne režime, ni postal član vključujočega okvira za preprečevanje erozije davčne osnove in preusmerjanja dobička ali uveljavil minimalni standard OECD za preprečevanje erozije davčne osnove in preusmerjanja dobička ter še ni rešil teh vprašanj.

5. Guam

Guam ne izvaja nikakršne avtomatične izmenjave finančnih informacij, ni podpisal in ratificiral – niti prek jurisdikcije, od katere je odvisen – večstranske konvencije OECD o medsebojni upravni pomoči, kakor je bila spremenjena, se ni zavezal, da bo uporabljal minimalne standarde za preprečevanje erozije davčne osnove in preusmerjanja dobička, ter se ni zavezal, da bo ta vprašanja rešil.

6. Palau

Palau ne izvaja nikakršne avtomatične izmenjave finančnih informacij, ni podpisal in ratificiral večstranske konvencije OECD o medsebojni upravni pomoči, kakor je bila spremenjena, in teh vprašanj še ni rešil.

7. Panama

Svetovni forum za transparentnost in izmenjavo informacij za davčne namene Panami ni dodelil ocene, ki bi bila najmanj na ravni ‚pretežno skladna‘ v zvezi z izmenjavo informacij na zahtevo, in Panama tega vprašanja še ni rešila.

8. Samoa

Samoa ima škodljiv preferenčni davčni režim in tega vprašanja še ni rešila.

Poleg tega se je zavezala, da bo do konca leta 2018 izpolnila merilo 3.1, vendar pa tega vprašanja še ni rešila.

9. Sejšeli

Sejšeli imajo škodljive preferenčne davčne režime in tega vprašanja še niso rešili.

Poleg tega Svetovni forum za transparentnost in izmenjavo informacij za davčne namene Sejšelom ni dodelil ocene, ki bi bila najmanj na ravni ‚pretežno skladni‘ v zvezi z izmenjavo informacij na zahtevo, in Sejšeli tega vprašanja še niso rešili.

10. Trinidad in Tobago

Trinidad in Tobago ne izvaja nikakršne avtomatične izmenjave finančnih informacij, Svetovni forum za transparentnost in izmenjavo informacij za davčne namene ga je ocenil kot ‚neskladnega‘, kar zadeva izmenjavo informacij na zahtevo, ni podpisal in ratificiral večstranske konvencije OECD o medsebojni upravni pomoči, kakor je bila spremenjena, ima škodljive preferenčne davčne režime in teh vprašanj še ni rešil.

11. Ameriški Deviški otoki

Ameriški Deviški otoki ne izvajajo nikakršne avtomatične izmenjave finančnih informacij, niso podpisali in ratificirali – niti prek jurisdikcije, od katere so odvisni – večstranske konvencije OECD o medsebojni upravni pomoči, kakor je bila spremenjena, imajo škodljive preferenčne davčne režime, se niso zavezali, da bodo uporabljali minimalne standarde za preprečevanje erozije davčne osnove in preusmerjanja dobička, in se niso zavezali, da bodo ta vprašanja rešili.

12. Vanuatu

Svetovni forum za transparentnost in izmenjavo informacij za davčne namene Vanuatuju ni dodelil ocene, ki bi bila najmanj na ravni ‚pretežno skladen‘ v zvezi z izmenjavo informacij na zahtevo, spodbuja strukture in ureditve off-shore, katerih namen je pritegovanje dobička brez prave gospodarske vsebine, in teh vprašanj še ni rešil.